Source: http://dynasty.kittila.fi/cgi/DREQUEST.PHP?page=meetingitem&id=20191774-4
Timestamp: 2019-05-25 11:43:37+00:00
Document Index: 6784064

Matched Legal Cases: ['§ 54', 'kko ', 'kko ', 'kko ', 'kko ', 'kko ', 'kko ']

Pöytäkirja 16.05.2019/Pykälä 54
Suunnittelutarveratkaisu 19-0133-SUU
161/10.03.00/2019
RakYmplk 16.05.2019 § 54
Rakennus- ja ympäristölautakunnalta haetaan lupaa rakentaa asuinrakennus ( 154 m²) ja autotalli/varasto ( 57 m²) Kittilän rekisterikylän tilalle Aittapelto Rno 10:39. Tilan koko on 3065 m² ja se sijaitsee Alakittilän alueella Vanhantien varrella. Hakemus on tullut vireille 28.2.2019.
Hakija on kuullut tiloja Vanhasalmi Rno 189:6, Välitalo Rno 37:17, Välipulju Rno 10:48, Tuulensuu Rno 10:57 ja Juhola Rno 10:47.
Suunniteltu rakennushanke sijoittuu Kittilän kirkonkylän osayleiskaavan AT-1 alueella eli kyläalueelle. Alueella on omakotitaloja.
Noin puolet kiinteistön pinta - alasta on kerran sadassa vuodessa arvioidun laskennallisen tulvakorkeuden ( HW 1/100 ) alapuolella. Osayleiskaavan määräyksissä on kyseisellä kohdalla kosteudelle arkojen rakenteiden alin korkeustaso +178,24 ja tontin pintavaaitustietojen perusteella mittauspisteiden korkeudet vaihtelevat välillä 177,82 - 178,02.
Pirkko Jauhojärvi esitti, että suunnittelutarveratkaisu myönnetään. Aaro Granroth kannatti Pirkko Jauhojärven esitystä. Suoritettiin äänestys jossa rakennustarkastajan esitys oli JAA ja Pirkko Jauhojärven esitys oli EI. JAA äänestivät Jukka Poti, Hannu Kumpulainen ja Leena Vanhatalo. EI äänestivät Pirkko Jauhojärvi, Aaro Granroth, Liisa Vuomajärvi ja Juha Toivola. Pirkko Jauhojärven esitys tuli lautakunnan päätökseksi äänin 4 - 3. Rakennustarkastaja Matti Niska ja Jukka Poti jättivät päätöksestä eriävän mielipiteen rakennustarkastajan esitykseen perustuen sekä siihen, ettei päätös ole tasapuolinen alueen maanomistajia kohtaan.
Pirkko Jauhojärvi esitti perusteluina suunnittelutarveratkaisulle
1. Hanke ei aiheuta haittaa kaavoitukselle.
2. Kiinteistön alue on osayleiskaavassa tarkoitettu omakotirakentamiselle.
3.Kiinteistön muoto on neliö, jokaisella sivulla on omakotitalo kiinteistö.
4. Rakentaminen ei aiheuta sähkölinjojen rakentamista. Liittymän rakentaminen onnistuu kiinteistöllä jo olevasta sähkölinjasta.
5. Vesi- ja viemäröinti liittymäpiste on kiinteistörajan tuntumassa, itänurkassa.
6. Ei edellytä uutta liittymän rakentamista vanhatielle.